କଦମ୍ବ ବନେ ବଂଶୀ ବାଜିଲା
<poem>

କଦମ୍ବ ବନେ ବଂଶୀ ବାଜିଲା ରେ। 
ରାଧା ଦମ୍ଭ ଶିଖରୀ ଭାଜିଲା ରେ। ପଦ। 

ତୋ ବିନା ପ୍ରତିକାର ଆନ କେ ନାହିଁ ମୋର । 
ବିବେକ-ରତନ ମୋ ହଜିଲା ରେ । ୧ । 

କଢ଼ା ମୋତେ ସରଣି ଆରେ ପ୍ରାଣମିତଣି। 
ନୋହିଲେ ଜୀବନ ବରଜିଲା ରେ । ୨ ।

ଦେଖି ବ୍ରଜେନ୍ଦୁ ମୁଖ ଲିଭାଇବି ରେ ଦୁଃଖ। 
ସ୍ମରାନଳରେ ତନୁ ଭାଜିଲା ରେ । ୩ ।

ପଳାଇଲାନି ମନ ବେଣୁପତି ଶୋଭନ। 
ପୀୟୁଷ ବାରାଧିରେ ମଜ୍ଜିଲା ରେ । ୪ । 

ଚାଲ ଯିବା ଲଳିତା ବୋଲୁ କିର୍ତ୍ତିଦାସୁତା। 
ମୁଖ ସୁବର୍ଣ୍ଣାବଜ୍ ବିରାଜିଲା ରେ । ୫ ।

ଏକାନ୍ତ ଶ୍ରୀଲଲିତା ଶ୍ରୀ ବୃଷଭାନୁ ସୁତା । 
ଗୋପାଳକୃଷ୍ଣ ରହି ହେଜଲା ରେ । ୬ ।
</poem>
ଗୋପାଳକୃଷ୍ଣ ପଟ୍ଟନାୟକ ରଚନାବଳୀ